projecte-aina/catalan_government_crawling huggingface dataset:
Future Epics té com a objectiu connectar la ciutadania amb el patrimoni cultural posant el focus en el públic jove i en la desconstrucció de narratives històriques des de les arts escèniques.
El projecte està cofinançat per la Comissió Europea, dins del programa Creative Europe i l'Any Europeu del Patrimoni Cultural.
Future Epics posa en relleu el patrimoni europeu, que va més enllà de les narracions històriques principals, deslligant les parts oblidades de la memòria cultural immaterial i material.
La idea és construir un pont entre les narracions patrimonials i els nous públics.
El projecte aposta especialment per formes artístiques socialment responsables i provocadores que es basin en l'intercanvi intercultural.
El projecte està especialment obert a idees que d'alguna manera es consideren polèmiques, per a narracions ignorades o oprimides.
Future Epics vol ser la connexió entre artistes joves i emergents (dramaturgs, directors, actors, escenògrafs, coreògrafs, ballarins, artistes de so, artistes visuals, així com teòrics) que necessiten espai per a les seves idees i els nous públics que anhelen continguts artístics rellevants i atípics.
El projecte és el resultat d'una fructífera col·laboració entre quatre organitzacions molt diferents: una dedicada al teatre independent / socialment implicat (Heartefact, Sèrbia), una institució / festival públic (Festival d'estiu de Dubrovnik, Croàcia), una residència artística (Vitlycke, Suècia) i una organització activista sociocultural (Tasca, Catalunya).
TASCA participa al projecte Future Epics durant els anys 2018-2020.
CATCIM, finançat pel programa CIP i posteriorment pel COSME, ofereix serveis d'informació amb valor afegit, i de suport altament especialitzat per augmentar la competitivitat dels clients en xarxa i aconseguir un impacte positiu en l'economia regional.
Aqeusts serveis se centren en la innovació i la transferència tecnològica, la internacionalització i l'accés als mercats, la legislació i les normes, els programes de finançament de la UE, l'accés al finançament, la gestió empresarial, les qüestions relacionades amb l'eficiència mediambiental i energètica i de cooperación de clústers.
Arrels Fundació participa en aquest projecte que vol promoure la participació de les persones que viuen o han viscut al carrer en accions de sensibilització.
També vol reduir prejudicis vers les persones sense llar, empoderar-les per sensibilitzar a partir de la seva experiència i difondre bones pràctiques que puguin ser útils a altres entitats.
Aquestes persones que s'impliquen s'anomenen peers, que significa 'expertes per experiència'.
Durant els dos anys que dura el projecte es preveuen sis trobades, amb l'objectiu de visitar els recursos d'atenció a persones sense llar dels països participants i intercanviar experiències de sensibilització.
El projecte finalitzarà amb la creació d'una publicació de bones pràctiques de sensibilització i un catàleg digital d'arts visuals que mostrin una mirada amable del sensellarisme, creades per persones que viuen o han viscut al carrer.
La durada prevista és de l'1 de setembre de 2019 al 31 d'agost de 2021.
El projecte ISA és una acció de "cooperació" i "evidència" dirigida a la cooperació transnacional en el camp del desplaçament de treballadors.
El projecte neix del reconeixement de que la cooperació administrativa és clau per garantir una correcta aplicació de les normes de la UE.
Els objectius del projecte estan enfocats a augmentar la consciència entre els agents clau sobre possibles beneficis per millorar la cooperació transfronterera en el camp del desplaçament de treballadors i reforçar la cooperació transnacional entre aquests òrgans mitjançant:
El projecte està finançat pel programa Easi i té una durada prevista de 2019 a 2021.
El projecte MARIE permet el desenvolupament d'una política comuna de renovació energètica dels edificis tenint en compte les característiques climàtiques, socieconòmiques i culturals de la Mediterrània, mitjançant la creació d'un context adequat de palanquejament tècnic i financer.
MARIE espera aconseguir aquest objectiu mitjançant el desenvolupament d'una estratègia regional compartida entre els països de la zona MED.
Acció participa com a soci en aquest projecte.
L'Institut Cartogràfic i Geològic de Catalunya (ICGC), dependent del Departament de Territori i Sostenibilitat, i la Universitat de Barcelona (UB) han guanyat el premi de l'edició 2020 de l' Space App Camp, organitzat per l'Agència Europea de l'Espai (ESA), amb el projecte QUIFER.
Es tracta d'una metodologia que empra imatges del satèl·lit europeu Sentinel-1 i intel·ligència artificial per detectar moviments del terreny provocats per l'existència de pous d'extracció d'aigua i identificar aqüífers que es poden estar sobreexplotant.
En concret, el projecte QUIFER (aQuifer sUrveillance by sentInel interFERometry) es basa en les imatges del satèl·lit radar Sentinel-1, que detecten la subsidència (enfonsament) d'un terreny.
Aquestes imatges s'analitzen amb intel·ligència artificial per identificar quan les deformacions es deuen a l'extracció d'aigua amb caràcter estacional i no a altres circumstàncies, com obres o moviments sísmics.
És possible fer aquesta precisió perquè els sòls d'on s'extreu aigua s'enfonsen durant l'estiu i es recuperen durant la tardor-hivern.
Aquesta metodologia pot tenir múltiples aplicacions pràctiques.
Per exemple, elaborar un estudi d'aqüifers sobreexplotats a Catalunya i poder millorar-ne la gestió.
El projecte ha estat desenvolupat per l'Àrea d'Observació de la Terra de l'ICGC i pel Doctorat Industrial en Observació de la Terra i Intel·ligència Artificial, de la UB i l'ICGC.
A l'edició 2020 del guardó es van presentar 55 propostes i es van seleccionar 5 finalistes.
D'altra banda, l'equip de l'ICGC i la UB també ha resultat guardonat per un altre projecte presentat a la menció especial del mateix certamen, enguany dedicada a l'agricultura.
És el projecte QUIFERO, evolutiu del QUIFER.
El QUIFERO creua les dades dels dos satèl·lits europeus, Sentinel-1, que és un radar, i el Sentinel-2, que permet observacions òptiques d'alta resolució de les superfícies terrestres.
Aquest creuament permet generar geoinformació nova, com ara, mesurar el vigor de la vegetació que creix en les zones de conreu.
Fent servir els dos projectes premiats és possible, per exemple, identificar aqüífers sobreexplotats que s'estiguin emprant per regar en l'agricultura.
En aquest cas, destacaria una zona de conreu amb una vegetació de gran vigor situada en una zona on el recurs hídric és escàs.
L' Space App Camp de l'ESA és una iniciativa que va néixer el 2012 i que enguany s'ha dut a terme telemàticament.
Ofereix un marc de treball virtual per a experts en observació de la terra, intel·ligència artificial i gestió de projectes, que poden presentar a concurs els projectes que es basen en aquests tres eixos.
Una condició addicional és que la idea presentada es pugui explotar i utilitzar com un aplicació per a mòbils i dispositius electrònics.
El projecte ADVANCE(CAT) planteja com a objectiu principal desenvolupar medicaments d'ús humà, des de fases preclíniques fins a l'aplicació clínica, basats en gens (teràpia gènica), cèl·lules (teràpia cel·lular) i teixits (enginyeria de teixits), és a dir, desenvolupament de teràpies avançades.
Per a tal motiu el projecte compta amb la participació d'una xarxa d'entitats catalanes de l'àmbit de la investigació biomèdica:
Aquest projecte forma part del Pla d'actuacions de la comunitat RIS3CAT "NEXTHEALTH: Comunitat de solucions multidisciplinàries per als pròxims reptes en salut", coordinada per Biocat, i agrupa entitats públiques i privades del sector per obtenir el màxim profit del sistema de salut català.
El consorci té 2,8 milions d'euros com a pressupost d'inici, dels quals 969.352,28 estan cofinançats per l'Agència per a la competitivitat de l'empresa (ACCIÓ) i la Unió Europea, en el marc del programa operatiu FEDER (Fons Europeu de Desenvolupament Regional), Catalunya 2014-2020.
El projecte IDEA (Improving Damage assessments to Enhance cost-benefit Analyses), amb un pressupost total de 590.000 € finançat a través dels programes ECHO (Humanitarian Aid and Civil Protection), ha desenvolupat una metodologia per tal d'homogeneïtzar la recollida de dades sobre els danys produïts per grans emergències i catàstrofes com terratrèmols o grans inundacions (danys i impacte sobre les persones i sobre els serveis bàsics per a la població, com pel que fa a la quantificació econòmica de les accions per al retorn a la normalitat).
Protecció Civil de la Generalitat ha estat un dels organismes responsables del desenvolupament del projecte IDEA, junt amb la universitat Politecnico di Milano (POLIMI), l' Oxford Brookes University (Gran Bretanya), Protecció Civil de la Regió d'Umbria (Itàlia) i el Consejo Superior de Investigaciones Científicas (CSIC) espanyol.
La sistematització de la recollida de dades de danys i la seva quantificació econòmica són imprescindibles per al desenvolupament d'una bona anàlisi de risc, que permeti determinar la necessitat de mesures de prevenció i correcció per tal d'evitar noves grans emergències i catàstrofes.
També han d'evitar que el retorn a la normalitat a llarg termini es realitzi repetint els factors de risc que van generar l'emergència.
El projecte europeu STOP-IT, en el que participa el centre tecnològic Eurecat (membre de TECNIO), té com a objectiu crear eines tecnològiques d'anàlisi i prevenció de riscos en infraestructures de subministrament d'aigua per contrarestar ciberatacs o riscos naturals.
STOP-IT permetrà mesurar l'eficàcia de les tecnologies existents i proposar noves mesures pal·liatives més eficients per prevenir futures amenaces.
Entre les tecnologies que s'utilitzaran i desenvoluparan durant el projecte s'inclouen la combinació i integració de tecnologies del mercat, com sistemes d'alerta ciutadana i bloquejadors intel·ligents.
A més, el projecte inclourà tecnologies més innovadores com ara esquemes de blockchain per protegir dades sensibles o algoritmes de detecció de contaminacions de l'aigua.
El projecte STOP-IT, finançat per la Unió Europea en el marc del programa Horitzó 2020, es va iniciar el mes de juny de 2017 i durant quatre anys buscarà solucions per garantir la seguretat de les infraestructures de subministrament de l'aigua gràcies a la col·laboració de vuit socis de set països europeus.
Circular Agronomics té com a objectiu incrementar la recuperació i el reciclatge de nutrients al llarg de la cadena agroalimentària a nivell europeu i reduir l'impacte ambiental de l'agricultura, la ramaderia i la indústria alimentària.
El projecte Circular Agronomics (H2020 -773649 – Efficient Carbon, Nitrogen and Phosphorus cycling in the European Agri-food System and related up- and down-stream processes to mitigate emissions ) té una durada de quatre anys i compta amb la participació de 19 socis de 9 països europeus i una federació de grangers de 10 països de l'est d'Àfrica, amb seu a Kenya.
Compta amb un pressupost de 6.999.795,50 euros provinents del Programa Horizon 2020 per a la Recerca i la Innovació.
Circular Agronomics treballarà amb els principis de l'economia circular, per tal de reduir i reincorporar al sistema productiu el fòsfor i el nitrogen residuals provinents principalment de la fertilització i els purins, així com d'incrementar la captura de carboni del sòl.
El projecte té un gran component experimental i demostratiu que es posarà en pràctica en sis casos d'estudi al llarg d'Europa, un dels quals es portarà a terme a Catalunya.
Catalunya és una zona amb una forta producció agrícola i ramadera concentrada en àrees molt específiques.
L'excedent de nutrients al sòl, la eutrofització de les aigües subterrànies, les emissions provinents del sector i l'escassetat d'aigua són alguns dels reptes que es buscarà resoldre a les proves pilot.
L'estudi es compon de diverses parts que es portaran a terme a diverses ubicacions.
A la granja experimental de l'IRTA de Monells, l'EVAM, es treballarà amb l'alimentació de precisió en vedelles i altres estratègies per tal de reduir les emissions de gas hivernacle i el nitrogen dels purins i incrementar el seu valor fertilitzant.
Els productes obtinguts seran reutilitzats en assaigs de fertilització en camps de Osona i el Baix Empordà.
Paral·lelament, es tractaran dejeccions porcines a una planta de biogàs i s'aplicarà un assecat solar a la fracció sòlida del digestat per a l'obtenció de fertilitzants d'alta qualitat que seran reutilitzats en assaigs de fertilització en camps a La Noguera.
La reutilització de les dejeccions ramaderes per a la fertilització dels camps on es produirà l'aliment per als animals permet crear un sistema tancat on es busca una producció el màxim d'eficient i sostenible.
Per això, el projecte contempla una avaluació socioeconòmica i ambiental que s'aplicarà als sis casos d'estudi.
L'IRTA lidera i coordina el projecte, liderat pel doctor Victor Riau del Programa de Gestió Integral de Residus Orgànics, i on participen també de forma multidisciplinar els programes de Producció de Remugants, Cultius Extensius Sostenibles, Agricultura Urbana i Periurbana, la Fundació Mas Badia com a third party i CREDA com soci participant.
Fiscalis 2020 és un programa de cooperació de la UE entre administracions fiscals nacionals que permet crear i intercanviar informació i experiències.
Permet desenvolupar i operar els sistemes informàtics transeuropeus de col·laboració.
La política fiscal de la UE contribueix de forma substancial a la lluita contra el frau fiscal i dóna suport a la recaptació d'ingressos de la UE i dels pressupostos dels Estats membres.
És un element clau en els esforços per enfortir un mercat interior de la UE en què la co-existència de 28 sistemes fiscals nacionals planteja problemes de doble imposició i la distorsió de la competència.
Lluita contra el frau fiscal i la corrupció, formació i intercanvi d'experiències entre autoritats fiscals dels estats membres
Fiscalis 2020 té com a objectiu general millorar el bon funcionament dels sistemes fiscals en el mercat interior augmentant la cooperació entre els països participants, les seves autoritats fiscals i els seus funcionaris.
Com a objectiu específic se'n destaca el suport a la lluita contra el frau fiscal, l'evasió fiscal i la planificació fiscal agressiva i l'aplicació de la legislació de la Unió en l'àmbit dels impostos per garantir l'intercanvi d'informació, el suport a la cooperació administrativa i, en cas necessari, la millora de la capacitat administrativa dels països participants per tal d'ajudar en la reducció de la càrrega administrativa de les autoritats fiscals i els costos de compliment per als contribuents.
L'assoliment d'aquests objectius es mesurarà sobre la base del següent:
Objectius operatius i prioritats del programa:
És el programa de la UE que finança el funcionament i la modernització de la unió duanera mitjançant la cooperació entre els països participants, les seves autoritats duaneres i els seus funcionaris, amb vistes a reforçar el mercat interior.
Fiscalitat, cooperació duanera, mercat interior, lluita contra el frau, protecció dels drets de propietat intel·lectual
Accions conjuntes entre diversos països com ara:
Reforç de les capacitats informàtiques: desenvolupament, manteniment, explotació i control de qualitat dels sistemes d'informació europeus.
Accions de formació en matèria de duanes.
És l'instrument de finançament europeu adreçat a prevenir i combatre el frau, la corrupció i qualsevol activitat il·legal que atempti contra els interessos financers de la UE.
Protecció dels interessos financers de la UE, frau, falsificacions i contraban
Assistència tècnica especialitzada a les autoritats competents dels Estats membres per mitjà d'accions com ara:
Organització d'activitats de formació especialitzada, tallers de capacitació i conferències per a l'anàlisi de riscos, la difusió de coneixements i l'intercanvi d'experiències i bones pràctiques entre les autoritats competents, els serveis policials especialitzats, les autoritats acadèmiques, els professionals de la justícia, advocats i, fins i tot les organitzacions internacionals competents.
Qualsevol altra acció que tingui per objectiu prevenir i combatre el frau, la corrupció i qualsevol activitat il•legal que atempti contra els interessos financers de la UE.
Aquest estudi comparatiu realitzat per la Fundació ESADE amb el finançament del programa Hercule tracta l'observança i l'aplicació correcta de la regulació europea sobre contractació pública per part dels òrgans de gestió i de contractació.
L'aplicació de les polítiques de la Unió requereix disposar d'informació estadística fiable, comparable i de qualitat sobre la situació econòmica, social i mediambiental a la Unió i els seus components a escala nacional i regional.
Les estadístiques europees també són fonamentals per Europa, al permetre al públic en general i als ciutadans europeus entendre i participar en el procés democràtic i al debat sobre el present i el futur de la Unió.
El Programa Estadístic Europeu proporciona el marc legislatiu pel desenvolupament, elaboració i difusió de les estadístiques europees durant el període 2013-2017.
Es tracta d'un programa plurianual per un període de cinc anys gràcies al qual el Sistema Estadístic Europeu (SEE) pretén ser i mantenir el seu paper com agent clau en l'àmbit estadístic.
Elaboració, desenvolupament i difusió de les estadístiques europees
Les accions estadístiques empeses per executar el Programa, respondran als següents objectius específics:
A través de l'Instrument de Cooperació en Seguretat Nuclear (INSC), la UE contribueix a la millora dels nivells de seguretat nuclear, protecció contra les radiacions i aplicació de salvaguardes nuclears eficients i eficaces en els països de fora la UE.
L'INSC té els següents objectius específics:
Seguretat nuclear, protecció radiològica, aplicació de salvaguardes eficients i efectives sobre els materials nuclears en Estats no membres de la UE arreu del món
L'Instrument de Cooperació per a l'Estabilitat i la Pau (IcSP), anteriorment conegut com a l'Instrument per a l'Estabilitat (IfS), és un dels instruments d'assistència externa que permet a la Unió Europea prendre la iniciativa per prevenir i respondre a les crisis actuals o emergents de tot el món.
Destaquem els següents objectius:
Prevenció de conflicte, resposta a conflictes, assistència humanitària, construcció de la pau, amenaces transregionals i globals
Es podrà proporcionar assistència tècnica i financera en els següents casos:
L'objectiu d'aquest instrument financer és donar suport a la promoció de la democràcia i els drets humans en països de fora de la Unió Europea.
Drets fonamentals; desenvolupament; democràcia i estat de dret
La ciutat de Barcelona és un dels socis, a través de PEN català i des de 2006, del projecte d'acollida ICORN, la Xarxa Internacionals de Ciutats de Refugi, que és una organització independent de ciutats i regions que ofereixen asil a més de 170 escriptors/es i artistes en risc, amb l'objectiu de promoure la llibertat d'expressió i la solidaritat internacional i defensar els valors democràtics.
Part del finançament d'aquest programa prové de l'Instrument Europeu per a la Democràcia i els Drets Humans (EIDHR).
L'EDF és el principal instrument de la UE per proporcionar ajuda al desenvolupament als 79 països ACP (Àfrica, Carib i Pacífic) i als països i territoris d'ultramar (PTU) per a promoure el seu desenvolupament econòmic, social i humà, així com la cooperació regional.
L'EDF no forma part integrant del pressupost general de la UE, sinó que el financen els Estats membres i està subjecte a les seves pròpies normes financeres.
L'actual EDF, l'onzè des de la seva creació al 1957 amb el Tractat de Roma, compta amb un finançament de 305.000 milions d'euros i 26 000 milions d'euros addicionals del Banc Europeu d'Inversions (BEI) en forma de préstecs dels seus propis recursos.
Països ACP (Àfrica, Carib i Pacífic), països i territoris d'ultramar (PTU) i cooperació al desenvolupament
Contribuir al desenvolupament d'aquests països per mitjà d'actuacions en les àrees del comerç, la ciència i la tecnologia, la indústria, el transport, l'educació, la recerca i la formació, la comunicació, el medi ambient, la demografia i els recursos humans.
La iniciativa Voluntaris d'ajuda de la UE reuneix voluntaris i organitzacions de diferents països en una acció conjunta, proporcionant suport pràctic en la prestació d'ajut humanitari i contribuint a l'enfortiment de les capacitats locals i a la recuperació de les comunitats afectades per desastres.
A través d'aquesta iniciativa, 4.000 ciutadans de la UE tenen l'oportunitat de fer treball humanitari.
La iniciativa també proporciona oportunitats de treball per a 4.400 persones de fora de la UE dels països afectats pel desastre i 10.000 oportunitats de voluntariat en línia.
La iniciativa Voluntaris té per objectiu:
Voluntariat; Ajut humanitari; Treball en xarxa; Suport en cas de catàstrofes naturals o humanes
Les organitzacions identificades com impulsores d'ajut humanitari podran demanar subvencions de la UE per desplegar voluntaris (Eu Aid Volunteers).
Els voluntaris d'ajuda de la UE són entrenats i després desplegats sobre el terreny.
La iniciativa també dóna suport a la capacitació de personal local i als voluntaris de les organitzacions entre els països afectats per desastres.
El desplegament de voluntaris es durà a terme en els projectes centrats en:
Els voluntaris d'ajuda de la UE no seran desplegats directament a les operacions de resposta d'emergència en zones de conflicte armat.
Una jove musicoterapeuta del Bages va marxar a Tullamore, Irlanda, per participar en el SVE.
Es tracta d'una iniciativa que forma part del programa Erasmus+ i que permet al jovent desenvolupar les seves capacitats col·laborant en la tasca diària de diverses organitzacions.
Durant l'any que va ser a Irlanda, la jove va col·laborar en un centre de joventut de Tullamore ajudant persones amb problemes d'inclusió a través de la música.
La seva experiència protagonitza un nou capítol de la sèrie.